Ældre Sagens nye formand er nordjyske Søren Rand, som har været næstformand siden 2005. Han kommer fra Aalborg, og modtog 112 stemmer mod modkandidatens blot 99 stemmer.

Ældre Sagens nye formand er nordjyske Søren Rand, som kommer fra Aalborg. Han modtog 112 stemmer mod modkandidatens blot 99 stemmer. 73-årige Søren Rand fra Aalborg er netop blevet valgt som formand for Ældre Sagen. Formandsposten skulle besættes til Ældre Sagens delegerede årsmøde i Nyborg. Her fik nordjyden 112 stemmer mens modkandidaten, Tove Jørvang på 65 år, fik 99 stemmer. Søren Rand afløser Per Thestrup, som har været formand i ni år. Siden 2005 har han været næstformand og er derfor lidt af en kending i Ældre Sagen. - Jeg vil trække på mine mange erfaringer som næstformand og føler mig godt rustet til opgaven. Jeg skal være brobygger mellem det frivillige arbejde i lokalafdelinger og det professionelle arbejde i organisationen, siger Søren Rand. Søren Rand bliver formand for 623.000 medlemmer og 13.200 frivillige i Ældre Sagen.